Document ID: /roh_data/filtered/fineweb-2-filterrobots_roh.jsonl.gz/38401

La dumonda da l’augment è l’ultima differenza impurtanta tranter las duas chombras parlamentaras.
Impurtanta na l’ultim perquai ch’ella ha il potenzial da sbuvar l’affar cumplet. En la chombra pitschna è la maioritad da PS e PCD persvadida, ch’ina proposta senza l’augment n’haja nagina schanza tar il suveran.
Cussegl naziunal resta dir er tar la uschenumnada regla da stabilisaziun
Quella regla prevesa, che la vegliadetgna da renta va automaticamain sin fin a 67 onns sche l'Assicuranza per vegls e survivents daventa deficitara. Parallel s'augmenta la taglia sin la plivalur per fin a 0,4 pertschient. Cun 100 cunter 89 vuschs e 5 parlamentaris, ch’èn s’abstegnids da vuschar, ha il Cussegl naziunal decidì da vulair questa regla.
La refurma sto ir tras en la sessiun da primavaira
La proposta va uss danovamain al Cussegl dals chantuns. Quel tracta ella l’emna proxima per returnar l’affar en la terza emna da la sessiun anc ina giada al Cussegl naziunal.
Fin a la fin da la sessiun da primavaira ha il parlament da sa cunvegnir – uschiglio savess la refurma far naufragi. Al mument datti anc grondas differenzas tar la refurma da las rentas.
RR novitads 12:00++